
CONSILIUL JUDEŢEAN CĂLĂRAŞI

HOTĂRÂRE

privind asigurarea finanțării necesare continuării și finalizării obiectivului de investiții 

"Renovare integrată a corpurilor FGH la Spitalul Județean de Urgență Dr. Pompei Samarian Călărași", a valorii restului de executat și a suportării ajustărilor de preț
     Consiliul Județean Călărași, întrunit în ședința ordinară din 30.09.2026,
    Având în vedere:

    - raportul Direcţiei Dezvoltare, Tehnică şi Relaţii Externe, înregistrat sub nr. 15760 din 22.09.2026;
    - avizul Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;
    - avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;

    - Contractul de finanțare PNRR nr. 129.892 din 17.11.2022, cu modificările și completările ulterioare;

    - Contractul de lucrări nr. 1069/17.01.2024, cu modificările și completările ulterioare;
    - Hotărârea Consiliului Județean Călărași nr. 22 din 30.01.2025 privind indicatorii tehnico-economici ai obiectivului "Renovare integrată a corpurilor FGH la Spitalul Județean de Urgență Dr. Pompei Samarian Călărași", faza proiect tehnic;

- prevederile art. 13 alin. (2), art. 15 alin 13 şi art. 27 alin (1) din Legea nr. 183/2026 privind închiderea operațională și financiară Planului național de redresare și reziliență;

- prevederile art. 14 alin. (2)-(4), art. 41, art. 42 art. 44 alin. (1) şi (4) din Legea nr. 273/2006 privind finanțele publice locale, cu modificările și completările ulterioare;

    - prevederile art. 221 din Legea nr. 98/2016 privind achizițiile publice, cu modificările și completările ulterioare;

    - prevederile Anexei nr. 2 la Hotărârea Guvernului nr. 1/2018 pentru aprobarea condiţiilor generale şi specifice pentru anumite categorii de contracte de achiziţie aferente obiectivelor de investiţii finanţate din fonduri publice, cu modificările și completările ulterioare;

    - prevederile art. 173 alin. (1) lit. b), d), alin. (3) lit. a), f) și alin. (5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

    În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,

                                                                                   HOTĂRĂŞTE:

     Art. 1. – Se aprobă asigurarea din bugetul local al județului Călărași a finanțării necesare continuării și finalizării obiectivului de investiții "Renovare integrată a corpurilor FGH la Spitalul Județean de Urgență Dr. Pompei Samarian Călărași".
     Art. 2. – (1) Se aprobă valoarea restului de executat aferent Contractului nr. 1069/17.01.2024, conform Centralizatorului situației de lucrări SL 12/septembrie 2025 - august 2026, în cuantum de 30.725.119,73 lei la care se adaugă T.V.A. de 6.452.275,14 lei, rezultând o valoare totală de 37.177.394,87 lei, inclusiv T.V.A., detaliată în Anexa care face parte integrantă din prezenta hotărâre.

             (2) Valoarea prevăzută la alin. (1) reprezintă restul de executat din centralizator, distinct de ajustările de preț viitoare. 

     Art. 3. – Direcţia Dezvoltare, Tehnică şi Relaţii Externe şi Direcţia Economică vor duce la îndeplinire prevederile prezentei hotărâri. 
     
         Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter individual: Prefectului Județului Călărași, Președintelui Consiliului Județean Călărași, Direcţiei Dezvoltare, Tehnică şi Relaţii Externe şi Direcției Economice.
   PREŞEDINTE,                                                                                                            CONTRASEMNEAZĂ,

ec. Vasile ILIUŢĂ
                                   
                               SECRETARUL GENERAL AL JUDEȚULUI,                                                                                       

                                                                                                                                Anca-Mirela ŞTEFĂNESCU
Nr. 225

Adoptată la Călăraşi,                                                                   

Astăzi  30.09.2026, 

Redactată de Dir. Ex. Adj.,
Ramona DUMITRU, în 4 exemplare. 
